สปส.เล็งปรับ ไส้ในกองทุน เพิ่มบำนาญ
ประกันสังคมเร่งศึกษาแนวทางเพิ่มเงินบำนาญ เล็งโยกเงินกองทุนว่างงาน-ค่ารักษา มาโปะกองทุนชราภาพเพิ่มนายสุรเดช วลีอิทธิกุล เลขาธิการสำนักงานประกันสังคม (สปส.) เปิดเผยถึงแนวคิดของกระทรวงการคลังที่จะให้ผู้ประกันตนที่เกษียณอายุมีเงินบำนาญอย่างน้อย 50% ของเงินเดือนสุดท้าย ว่า สปส.ได้สอบถามความเห็นจากผู้เกี่ยวข้องเกี่ยวกับการเพิ่มเงินบำนาญชราภาพ เบื้องต้นเห็นด้วยใน 2 แนวทาง โดยแนวทางแรก คือ การปรับสัดส่วนเงินสมทบในกองทุนแต่ละประเภทใหม่ ทั้งนี้ ปัจจุบันกฎหมายประกันสังคมกำหนดเพดานเงินสมทบประกันสังคมสูงสุด 9.5% คุ้มครอง 7 กรณี ประกอบด้วย กองทุน 4 กรณี (เจ็บป่วย คลอดบุตร พิการ เสียชีวิต) เก็บเงินสมทบ 2.5% กองทุนชราภาพ 3% และว่างงาน 5% อาจจะปรับใหม่ โดยลดเงินสมทบเข้ากองทุนว่างงานเหลือ 2.5% ลดเงินสมทบกองทุน 4 กรณี เหลือ 2% และเพิ่มเงินสมทบกองทุนบำนาญชราภาพเป็น 5% ซึ่งจะทำให้เงินในกองทุนชราภาพเพิ่มขึ้น ช่วยให้ผู้ประกันตนมีเงินบำนาญเพิ่มขึ้นในยามเกษียณสำหรับอีกแนวทางคือการขยายระยะเวลาอายุการรับเงินบำนาญจาก 55 ปี เป็น 60 ปี และปรับฐานคำนวณเงินเข้าสมทบกองทุนประกันสังคม จาก 1.5 หมื่นบาท เป็น 2 หมื่นบาท โดยการขยายระยะเวลาการเกษีย
29 มี.ค. 2560

ประกันสังคมเร่งศึกษาแนวทางเพิ่มเงินบำนาญ เล็งโยกเงินกองทุนว่างงาน-ค่ารักษา มาโปะกองทุนชราภาพเพิ่มนายสุรเดช วลีอิทธิกุล เลขาธิการสำนักงานประกันสังคม (สปส.) เปิดเผยถึงแนวคิดของกระทรวงการคลังที่จะให้ผู้ประกันตนที่เกษียณอายุมีเงินบำนาญอย่างน้อย 50% ของเงินเดือนสุดท้าย ว่า สปส.ได้สอบถามความเห็นจากผู้เกี่ยวข้องเกี่ยวกับการเพิ่มเงินบำนาญชราภาพ เบื้องต้นเห็นด้วยใน 2 แนวทาง โดยแนวทางแรก คือ การปรับสัดส่วนเงินสมทบในกองทุนแต่ละประเภทใหม่ ทั้งนี้ ปัจจุบันกฎหมายประกันสังคมกำหนดเพดานเงินสมทบประกันสังคมสูงสุด 9.5% คุ้มครอง 7 กรณี ประกอบด้วย กองทุน 4 กรณี (เจ็บป่วย คลอดบุตร พิการ เสียชีวิต) เก็บเงินสมทบ 2.5% กองทุนชราภาพ 3% และว่างงาน 5% อาจจะปรับใหม่ โดยลดเงินสมทบเข้ากองทุนว่างงานเหลือ 2.5% ลดเงินสมทบกองทุน 4 กรณี เหลือ 2% และเพิ่มเงินสมทบกองทุนบำนาญชราภาพเป็น 5% ซึ่งจะทำให้เงินในกองทุนชราภาพเพิ่มขึ้น ช่วยให้ผู้ประกันตนมีเงินบำนาญเพิ่มขึ้นในยามเกษียณสำหรับอีกแนวทางคือการขยายระยะเวลาอายุการรับเงินบำนาญจาก 55 ปี เป็น 60 ปี และปรับฐานคำนวณเงินเข้าสมทบกองทุนประกันสังคม จาก 1.5 หมื่นบาท เป็น 2 หมื่นบาท โดยการขยายระยะเวลาการเกษียณเป็น 60 ปี จะต้องสร้างแรงจูงใจผู้ที่เกษียณอายุด้วย“เร็วๆ นี้จะสรุปผลการศึกษาทั้งหมดและนำเสนอต่อที่ประชุมคณะรัฐมนตรี (ครม.) โดยที่ผ่านมา กองทุนประกันสังคมทำงานร่วมกับกระทรวงการคลัง ในฐานะที่กำกับดูแลกองทุนบำเหน็จบำนาญแห่งชาติ (กบช.) เพื่อศึกษาการหาแนวทางให้ผู้เกษียณอายุมีรายได้เพียงพอการดำรงชีวิตในยามเกษียณอยู่แล้ว” นายสุรเดช กล่าวนอกจากนี้ สปส.ได้สรุปผลการรับฟังความคิดเห็นการปฏิรูปการบริหารการลงทุน ที่เสนอให้จัดตั้งกองบริหารการลงทุนเพื่อการลงทุนให้มีฐานะเป็นนิติบุคคล ไม่เป็นส่วนราชการหรือรัฐวิสาหกิจและผู้เชี่ยวชาญด้านการลงทุนมาลงทุนแทนสำนักงานประกันสังคม เพื่อให้กองทุนมีประสิทธิภาพ ประสิทธิผลในการลงทุนและเสริมสร้างความมั่นคงให้กองทุนประกันสังคม กองทุนเงินทดแทน ซึ่งมีหน่วยงานภาครัฐ นายจ้าง ลูกจ้าง ผู้ประกันตน นักวิชาการและผู้ที่มีส่วนได้ส่วนเสีย เห็นด้วยกับการปฏิรูป 89.58% ไม่เห็นด้วย 7.68% และไม่แสดงความคิดเห็น 2.74%